GRADITELJSKO-GEODETSKA ŠKOLA OSIJEK

Osijek, Drinska 16a

KLASA: 007-04/23-02/7

URBROJ: 2158-44-23-2

Osijek, 16. lipnja 2023. godine

**Z A P I S N I K**

28. sjednica Školskog odbora Graditeljsko-geodetske škole Osijek održana je od 13. do 16. lipnja 2023. godine korištenjem elektroničkih sredstava koja, su sukladno članku 7. stavku 3. Poslovnika o radu Školskog odbora, omogućila odlučivanje u realnom vremenu

Poziv na sjednicu i zapisnik 27. sjednice upućen je svim članovima Školskog odbora dana 13. lipnja 2023. godine.

### Nazočni članovi Školskog odbora:

Iz reda nastavnika: Marko Molnar, nastavnik

 Gabrijela Anić, nastavnica

Predstavnik radnika: Marina Matić, nastavnica

Predstavnici osnivača: Tihomir Štefić,

Mirko Ivković

Odsutan:

Predstavnik Osnivača Antonio Mihalj

**Ostali prisutni na sjednici:** Darko Pšihistal, ravnatelj

Ines Šitum Kulić, tajnica

***D n e v n i r e d***

1. Usvajanje zapisnika 27. sjednice Školskog odbora
2. Prethodna suglasnost za zapošljavanje stručnog suradnika/ce- pedagoga/inje na određeno, puno rado vrijeme do povratka radnika bolovanja.
3. Prethodna suglasnost za zapošljavanje voditelja/ice računovodstva na neodređeno, puno rado vrijeme (upražnjeno radno mjesto)
4. Prvi rebalans za 2023. godinu

**T. 1.** Članovi su usvojili zapisnik 27. sjednice školskog odbora.

**T. 2.** Zbog odsutnosti stručne suradnice- pedagoginje Lidije Brod, raspisan je natječaj na određeno, puno radno vrijeme do povratka radnika s bolovanja.

Natječaj je trajao od 27. travnja do 5. svibnja 2023. godine. Na natječaj se prijavilo 4 kandidata te su svi ispunili uvjete. Kandidati su vrednovani temeljem razgovora- intervjua, te su svi prijavljeni kandidati pozvani na razgovor- intervju dana 19. svibnja 2023. godine. Vrednovanju je pristupio samo jedan kandidat: Ana Gorup. Ostali kandidati nisu se odazvali pozivu na razgovor- intervju te se smatra da su povukli prijavu.

Kandidatkinja je ispitivana o motivima za rad u školi, ranijem radnom iskustvu, komunikativnim vještinama te osobnim karakteristikama koje su bitne za rad na radnom mjestu stručnog suradnika/ce pedagoga.

Ravnatelj od Školskog odbora traži prethodnu suglasnost za sklapanje ugovora o radu na određeno puno radno vrijeme s Anom Gorup, mag. educ. philol. croat. et. mag. paed., odmah, pa do povratka pedagoginje Lidije Brod s bolovanja.

Prigovora nije bilo, te je jednoglasno donijeta:

**O D L U K A**

Radni odnos na radnom mjestu “STRUČNI SURADNIK/CA PEDAGOG/INJA” s punim radnim vremenom na određeno vrijeme (zamjena za vrijeme bolovanja) zasniva se s ANOM GORUP iz Osijeka. Radni odnos sklapa se do povratka Lidije Brod na posao.

**T. 3.**

Zbog zahtjeva za raskid radnog odnosa Krešimira Dodiga, voditelja računovodstva, raspisan je natječaj na neodređeno, puno radno vrijeme.

Natječaj je trajao od 25. svibnja do 2. lipnja 2023. godine. Prijavu na natječaj dostavilo 10 kandidata. Temeljem odluke ravnatelja, vrednovanje za kandidata za voditelja/icu računovodstva provedeno je pisanom provjerom znanja- testiranjem te zatim razgovorom- intervjuom.

 Pisano testiranje je bilo organizirano dana 13. lipnja 2023. godine, a testiranju je pristupilo 2 od 10 prijavljenih kandidata. Dvije kandidatkinje koje su pristupile pisanom testiranju pozvane su na razgovor- intervju, koji je održan dana 13. lipnja 2023. godine počevši od 10:30 sati.

 Nakon provedenog natječaja, te s obzirom da je najviši broj bodova na pisanom testiranju te razgovoru- intervjuu ostvarila kandidatkinja Ivana Šeremet, ovim putem Ravnatelj od školskog odbora traži prethodnu suglasnost za sklapanje ugovora o radu na neodređeno puno radno vrijeme (s 8 sati dnevnog, te 40 sati ukupnog tjednog radnog vremena) počevši od 19. lipnja 2023.godine, s *Ivanom Šeremet iz Osijeka*.

Prigovora nije bilo, te je jednoglasno donijeta:

**O D L U K A**

Radni odnos na radnom mjestu “VODITELJ/ICA RAČUNOVODSTVA ŠKOLE” s punim radnim vremenom na neodređeno vrijeme (upražnjeno radno mjesto) zasniva se s IVANOM ŠEREMET iz Osijeka.

**T. 4.**

Voditeljica računovodstva Ivana Šeremet pripremila je materijale iz točke 4 na uvid te su isti dostavljeni na raspravu i odlučivanje.

Prigovora nije bilo, te je jednoglasno donijeta:

**O D L U K A**

Usvaja se I. rebalans financijskog plana škole i izmjena obrazloženja financijskog plana za 2023. godinu kao što je u pisanom materijalu u privitku ove Odluke.

Sjednica je završila 16. lipnja 2023. godine u 12:01 sati.

 **Zapisnik izradila Predsjednik Školskog odbora**

Ines Šitum Kulić, mag. iur. Marko Molnar, mag. ing. aedif.